**Izraksts no**:

„DAUGAVPILS NOVADA TERITORIJAS PLĀNOJUMS 2012.-2023.gadam.

3.sējums„TERITORIJAS APBŪVES UN IZMANTOŠANAS NOTEIKUMI””

3.pielikums Daugavpils novada domes 2014.gada 29.maija lēmumam Nr.489

(protokols Nr.12., 1.&)

**4.2.3. Aizsargjoslas (aizsardzības zonas) ap kultūras pieminekļiem**

456. Aizsargjoslas platums ap kultūras pieminekļiem ir 500 metri.

457. Valsts nozīmes arhitektūras piemineklim Vecsalienas muižas pils (Nr.8963) ir

noteikta individuālā aizsardzības zona (sk.Grafiskās daļas karti „Vecsalienas

pagasta teritorijas plānotā (atļautā) izmantošana”).

458. Jebkuru saimniecisko darbību aizsargjoslās ap kultūras pieminekļiem drīkst veikt

tikai ar Valsts kultūras pieminekļu aizsardzības inspekcijas un kultūras pieminekļa īpašnieka atļauju.

459. Kultūras pieminekļu aizsargjoslu teritorijās nav pieņemama tāda saimnieciskā

darbība, kas var negatīvi ietekmēt kultūras pieminekli vai mazināt kultūrvēsturiskās ainavas vērtību.

460. Saimnieciskā darbība kultūras pieminekļu aizsargjoslā plānojama saglabājot

kultūras piemineklim atbilstošo vidi, kā arī nodrošinot pieminekļa vizuālo uztveri.

461. Kultūras pieminekļu aizsardzības zonā esošo būvju pārveidošanu to īpašnieki,

valdītāji vai lietotāji veic saskaņā ar likumu “Par kultūras pieminekļu aizsardzību”.